
Els principals trets geomòrfics de l'illa de sa Dragonera estan fortament influenciats per 
l'estructura en forma d'encavalcaments, que és la mateixa amb la que s'organitza la 
Serra de Tramuntana. A sa Dragonera, els principals dominis morfogenètics són: l'es- 
tructural, el fluvio-torrencial, el gravitacional, el càrstic, el marí i l'antròpic. Els domi- 
nis més importants són l'estructural i el marí, el primer condiciona les principals carac- 
terístiques fisiogràfiques a partir de l'organització de la fracturació i distribució dels 
materials, i el segon intervé de forma activa en la configuració dels diferents tipus de 
costa que trobem a l'illa. El domini fluvio-torrencial te un caràcter relicte amb conques 
e drenatge de dimensions discretes, el domini gravitacional es basa amb els processos 
d'esllavissament que adquireixen una dimensió important degut al fort pendent que pre- 
senta l'illa. La naturalesa calcària de l'illa permet el desenvolupament del modelat càrs- 
tic, les manifestacions exocàrstiques solen correspondre amb reactivacions de morfolo- 
gies pròpies de criptiolapiaz exhumades, i l'endocarst també es manifesta en forma de 
cavitats amb un marcat desenvolupament vertical. 
Paraules clau: geomorfologia, sa Dragonera, Andratx, llles Balears. 


CONTRIBUTIONS TO THE GEOMORPHOLOGIC KNOWLEDGE OF SA DRAGO- 
NERA ISLET (BALEARIC ISLANDS). The geomorphological characteristics of Sa 
Dragonera Island are strongly influenced by the geological structure, which follows the 
same pattern described elsewhere for the vicine Mallorcan Serra de Tramuntana. The 
morphological domains described in Sa Dragonera are: the structural, the stream, the 
gravitational, the karstic, the marine and the anthropic. The most important domains are 
the structural and the marine: the former exert its influence through the fractures orga- 
nisation and the distribution of the different lithologies whereas marine processes super- 
vise the distribution of different coast types. The stream domain consists of small drai- 
nage basins whereas the gravitational domain consist of rocklslides and slumps due to 
large slope angles at Sa Dragonera. Because of the predominant calcareous lithology fo 
the island, the karstic domain is developed: the exokarst consist of reactivations of exhu- 
mated cryptokarren morphologies and the endokarst consist of vertical cavities. 
Keywords: geomorphology, sa Dragonera, Andratx, Balearic Islands. 

Introducció 


L'illa de sa Dragonera es troba a l'extrem 
SW de Mallorca i des del punt de vista de la geo- 
logia, constitueix la part més meridional i occi- 
dental de la Serra de Tramuntana. Sa Dragonera 
té una forma allargada amb una longitud màxi- 
ma de 4.200 m sobre un eix de direcció SW - NE, 
la seva amplada mitjana és de 700 m aproxima- 
dament. El límit septentrional i oriental el consti- 
tueix el Cap de Tramuntana i el límit meridional 
i occidental es troba al Cap de Llebeig (Fig. 1). 
Es troba separada de Mallorca per es Freu que té 
una distància de 800 m a la seva part més estreta, 
entre el Cap de Tramuntana i s'Enfront (Terme 
Municipal d' Andratx, Mallorca) i de 3.600 m a la 
part més distant entre el Cap de Llebeig i Punta 
Galinda (Terme Municipal d' Andratx, Mallorca). 
Sa Dragonera ofereix un aspecte de rampa degut 
a la disposició dels materials que la conformen, 
organitzada d'acord amb l'estructura d'encaval- 
caments presents a tota la Serra de Tramuntana. 
Marc físic 


Litologia 

La major part dels materials que trobem a 
sa Dragonera són d'edats compreses entre el 
Secundari i Terciari. Els materials del Quaternari 
es limiten a dipòsits de bretxes amb una matriu 
calcarenítica vermella i a petites acumulacions 
d'eolianites que trobem a l'extrem nordoriental 
de l'illa (Fornós et al., 1996). 

Els materials secundaris són els més predo- 
minants i estan constituits per calcàries i dolomies. 
La major elevació es troba a l'extrem 
Sudoccidental al Puig del Far Vell, amb una altura 
de 310 m que va minvant cap als sectors meridio- 
nal (113 m al Cap de Llebeig), septentrional (80 m 
al Cap de Tramuntana) i oriental on la línia de costa 
passa a tenir penya-segats d'altures més moderades 
i diferents tipologies de costes baixes. La baixa 
altura que presenten les costes de la vessant orien- 
tal, en comparació amb les grans altures que tro- 
bem a la vessant occidental, ha estat aprofitada per 
a construir el port i assentaments humans que habi- 
taren l'illa durant temps històrics. 

Els materials terciaris tenen un menor pro- 

tagonisme que els anteriors i els solem trobar a la 
vessant oriental, es tracta de materials de menor 
duresa que els Secundaris i estan bàsicament for- 
mats per conglomerats, arenisques, margues i 
calcàries. 

La litologia que trobem a sa Dragonera és 
majoritàriament carbonatada tractant-se princi- 
palment de calcàries i dolomies. A partir de l'es- 
tudi de la geologia de l'illa realitzat per Fornós et 
al. (1996) sabem que els materials més antics són 
els corresponents al Retià o Infralias, trànsit entre 
el Triàsic i Juràssic (220 M.A.), aquests materials 
conformen aproximadament les tres quartes parts 
de l'illa i estan constituits per dolomies margoses 
que evolucionen cap al sostre a dolomies massi- 
ves. Sobre aquests i amb un contacte concordant 
es disposen els materials corresponents al Lias, 
Juràssic Inferior, (210 M.A.) que estan consti- 
tuits per paquets de bretxes calcàries a la base 
que evolucionen a calcàries grises amb presència 
de laminacions estromatolítiques, la seqüència 
acaba amb uns nivells calcaris de poca potència 
amb grans de quars i que donen lloc a sòls endu- 
rits o hardgrounds. Els materials corresponents 
al Lias constitueixen els relleus més elevats de 
Villa, trobant-se a les parts superiors del Puig del 
Far Vell i Puig dels Aucells. Els materials corres- 
ponents al Dogger, Juràssic Mitjà (180 M.A.) es 
disposen de forma discordant sobre els anteriors 
i estan constituits per calcàries micrítiques i mar- 
gocalcàries. Aquests únicament es localitzen a la 
vessant septentrional del Puig del Far Vell. El 
Juràssic Superior o Malm (160 M.A.) es disposa 
de forma progressiva i concordant sobre els 
materials anteriors, aquests estan formats per 
calcàries vermelloses alternant-se amb nivells 
nodulosos. Amb un contacte discordant i erosiu 
es troben els materials terciaris corresponents a 
l'estadi inicial del Miocè, Aquitanià-Burdigalià 
(25 M.A.), aquests es localitzen a la costa orien- 
tal de l'illa i es divideixen en dues zones, la pri- 
mera és la compresa entre Cala en Regau i Cala 
Lladó i la segona es troba entre Ses Fontanelles i 
Cala en Bagur, estan constituits per bretxes, con- 
glomerats i calcarenites bioclàstiques formen 
part de la Unitat Calcarenítica de Sant Elm 
(Rodríguez-Perea i Pomar, 1983). Els segients 
materials i disposats de forma discordant i erosi- 

va són dipòsits de margues de caràcter turbidític 
del Burdigalià, Miocè Inferior (22 M.A.) i for- 
men part de la Unitat Turbidítica de Banyalbufar 
(Rodríguez-Perea, 1981). Aquests es disposen a 
un corredor existent entre Cala en Regau i Cala 
Lladó. Els següents materials que es troben, en 
forma d'afloraments puntuals, són els correspo- 
nents al Quaternari i estan formats per dipòsits de 
bretxes amb matriu vermellosa que reomplen 
petites depressions i un petit dipòsit de calcareni- 
tes que es troba a la part nordoriental de l'illa. 


Estructura 

Tota l'illa pot ésser considerada com a una 
escata d'encavalcament, dirigida cap el NW, com 
les que podem trobar al llarg de tota la Serra de 
Tramuntana, per aquesta raó, sa Dragonera pre- 
senta una costa espadada al sector septentrional i 
una costa baixa al sector meridional. Els encaval- 
caments condicionen la disposició i morfologia 
de l'illa, fet que explica el seu cabussament cap 
al SE. La línia de costa de sa Dragonera segueix 
l'orientació i les traces marcades per la fractura- 
ció present als materials que la conformen, així 
ho demostren els diferents entrants i cales loca- 
litzats a la costa oriental. Són uns bons exemples 
Cala Lladó condicionada per una falla entre els 
materials Terciaris i Secundaris i les cales d'en 
Cucó i en Bagur condicionades per fractures 
entre els mateixos materials Secundaris. La costa 
septentrional està constituida per penya-segats, 
que responen a la presència d'un pla de falla, on 
la màxima altura assolida concideix amb la 
major altura de l'illa. 


Climatologia 

El clima de sa Dragonera té les mateixes 
característiques que el que es manifesta al llarg 
de les Illes Balears, una variant insular del clima 
mediterrani. Els valors mitjans anuals de precipi- 
tació i temperatura de l'illa, extrets a partir dels 
valors mensuals per al període 1961 - 1980 
(Guijarro, 1986) són de 412 mm/any i 17,3"C. 

L'estiu es caracteritza per presentar un 
mínim de precipitacions juntament amb els 
màxims de temperatura, aquesta relació es fa 
palesa durant els mesos de juny i juliol amb 
valors mitjans de precipitació de 9,6 mm i 3,5 

mm respectivament i valors mitjans de tempera- 
tura de 21 °C i 24 °C respectivament. Els màxims 
valors de precipitació s'assoleixen durant els 
mesos de tardor-hivern, és el cas dels mesos de 
setembre, octubre, novembre i desembre amb 
valors mitjans de 44,2 mm, 53,3 mm, 33,5 mm i 
51,5 mm respectivament. 


Mètode 


La cartografia geomorfològica de sa 
Dragonera s'ha realitzat a partir del treball de 
camp durant els mesos de gener, febrer i març de 
l'any 2000. La informació recollida al camp ha 
estat recolzada per l'anàlisi de les fotografies 
aèries corresponents amb passades de vols 
d'anys diferents: 1956, 1973, 1979, 1981 i 1990. 
La cartografia de base utilitzada al camp ha estat 
la Cartografia del Govern Balear d'escala 
1/5000. 

La informació geològica també ha sigut 
important a partir dels treballs realitzats a la zona 
per Rodríguez-Perea (1981) conjuntament amb 
Pomar (1983), Fornós et al. (1996) i el mapa 
geològic del Instituto Tecnológico Geominero de 
España (ITGE) al full d'Andratx (697). 

La cartografia utilitzada per a editar el 
mapa geomorfològic es correspon amb la base 
topogràfica de la cartografia digital 1/5000 del 
Govern Balear i ha estat tractada amb el progra- 
ma Arc View de Esri, amb el que també s'han 
realitzat el càlcul de morfometria de les princi- 
pals conques de drenatge. La toponímia reflexa- 
da a la cartografia s'ha basat en el treball de 
Reynés (1996) i amb la toponímia de la cartogra- 
fia 1/5000 del Govern Balear. 


Geomorfologia de l'illa 


L'organització dels processos que modelen 
el terreny de sa Dragonera s'ha realitzat d'acord 
amb el treball de Rodríguez-Perea i Servera 
(1993) sobre la geomorfologia de Cabrera. Els 
processos que contribueixen al modelat de sa 
Dragonera estan estretament lligats a les caracte- 
rístiques fisiogràfiques que ens ofereix l'illa, 
aquests han sigut agrupats en sis dominis morfo- 


genètics, que són: l'estructural, el gravitacional, 
el fluvio-torrencial, el marí, el càrstic i l'antròpic. 


Domini estructural 

L'organització dels materials que consti- 
tueixen sa Dragonera condiciona la seva fisono- 
mia i, per tant, els processos de modelat del 
terreny que es puguin donar. L'illa és una prolon- 
gació de cap al SW dels relleus de la Serra de 
Tramuntana i pertany a la unitat tectònica Teix- 
Tomir (ITGE, 1991). L'estructura consisteix en 
un sistema imbricat d'encavalcaments dirigits 
cap al NW(Fig. 2). Podem diferenciar fins a 3 
traces d'encavalcament (Fornós et al., 1996). 1) 
el que se situa entre Cala Lladó (vessant meri- 
dional) i sa Raconada de Cala en Regau (vessant 
meridional) disposa els materials corresponents a 
la Unitat Calcarenítica de Sant Elm (Miocè 
Inferior) sobre els materials de la Unitat 
Turbidítica de Banyalbufar (estadi superior del 
Miocè Inferior). 2) El front d'encavalcament que 
es troba entre es Llisar (vessant meridional) i les 
immediacions d'es Jaç de sa Truja (vessant sep- 
tentrional), la major part del seu traçat transcorre 
al llarg del Torrent de sa Cova, a la part més 
meridional disposa els materials del Juràssic 
Inferior dolomític sobre els del Juràssic Inferior 
calcari, a mesura que ens anem desplaçant cap a 
la capçalera del Torrent de sa Cova la superposi- 
ció és sobre els mateixos materials del Juràssic 
Inferior Dolomític. 3) L'encavalcament que s'es- 
tén entre la Cala de s'Art (vessant meridional) i 
la Punta de sa Coveta (vessant septentrional) dis- 
posa els materials del Juràssic Inferior dolomític 
sobre els del Juràssic Inferior calcari, i el seu 
traçat entre ambdós punts és sinuós estenent-se al 
llarg de la carena més meridional de la conca del 
Torrent de Cala de s'Art, atravessant el Comellar 
d'es Forn de Calç fins a connectar amb la vessant 
septentrional del Puig dels Aucells. Aquest front 
d'encavalcament dona lloc a importants penya- 
segats de rang mitjà a les carenes de les dues con- 
ques que atravessa i a penya-segats amb altures 
superiors als 100 m al seu contacte amb la ves- 
sant septentrional de l'illa. 

La fracturació en forma de falles segons 
Fornós et al. (1996) es pot observar a la vessant 


nord-oriental del Puig des Far Vell (Fig. 2) entre 
els materials corresponents al Juràssic Mig i 
Superior amb els del Juràssic inferior Calcari. Es 
tracta d'una fracturació anterior a la formació 
dels encavalcaments, posterior o sincrònica a la 
deposició dels materials del Juràssic Superior. 
La presència de zones espadades està 
directament relacionat amb l'estructura de l'illa, 
els penya-segats s'han agrupat en torn a quatre 
grans grups: penya-segats amb altures majors a 
100 m, penya-segats amb altures compreses entre 
100 i 50 m, penya-segats amb altures compreses 
entre 20 i 50 m i penya-segats d'altures inferiors 
als 20 m (Fig. 2). Els penya-segats majors als 100 
` m d'altura els trobem a la vessant septentrional 
de l'illa, ocupant més del 90% d'aquest vessant. 
Els penya-segats d'altures compreses entre 50 i 
100 m els trobem principalment als extrems de la 
vessant occidental de l'illa a les zones d'es Coll 
Roig i de ses Penyes Rotges (entre Cala des 
Llebeig i Cala en Bagur). A la vessant septen- 
trional s'alternen amb els penya-segats majors de 
100 m a les rodalies del Forat de ses Gambes i es 
Far Vell degut a l'esglaonament que adquireix en 
aquella zona el penyal. Els penya-segats entre 20 
i 50 m es manifesten a la vessant oriental de l'i- 
lla i únicament es troben a les rodalies de la 
Punta de Sant Elm, a prop de Cala en Bagur. Els 
penya-segats menors a 20 m es manifesten a dife- 
rents indrets al llarg de la vessant meridional, de 
forma puntual a la vessant meridional del 
Comellar d'es Forn de Calç i a algunes carenes 
de la vessant oriental del Puig del Far Vell afec- 
tades per l'encavalcament que s'estén des de la 
cala de s'Art fins a la Punta de sa Coveta. 


Domini fluviotorrencial 

Les conques de drenatge de sa Dragonera i 
els seus cursos fluviotorrencials estan estreta- 
. ment lligats amb el fort cabussament cap al SE 
que presenta l'illa, condicionant que els cursos 
siguin curts i a la majoria dels casos amb un fort 
encaixament. Les zones de contacte entre les 
diferents litologies també condicionen, en certa 
manera, el traçat i desembocadura dels cursos de 
les conques que presenten una direccionalitat 
SVV-NE. Es poden identificar fins a un total de 
13 conques de drenatge, 5 de les quals tenen un 

caràcter subsidiari amb un sòl curs torrencial i 
amb les carenes molt poc marcades. Les 8 con- 
ques de drenatge restants són les que tenen una 
major extensió i un cert desenvolupament en 
quant a l'organització dels seus cursos torren- 
cials. (Fig. 2). Aquestes són: Conca del Canal de 
Cala Llebeig, conca del Torrent de ses 
Fontanelles, conca de Cala en Bagur, conca de 
Cala Cucó, conca d'es Torrent d'es Garrots, 
conca d'es Comellar d'es Coll Roig, conca des 
Comellar de sa Cova i Conca de Cala Lladó. 

La conca del Canal de Llebeig és la 
conca més occidental, situada al SW de l'illa 
amb una extensió de 25,7 ha, compta amb sis 
cursos torrencials i desemboca a s'Amarador, 
localitzat al fons de Cala des Llebeig. Es tracta 
d'una conca de morfologia irregular i el seus cur- 
sos es desenvolupen sobre les calcàries del 
Juràssic Inferior. Aplicant la jerarquia dels cursos 
fluviotorrencials segons Sthraller (1982), 5 cur- 
sos són d'ordre 1 i el curs restant d'ordre 2 té una 
extensió de 496,71 m, el desnivell total de la 
conca és de 340 m i la longitud total dels cursos 
és de 1.271,39 m. 

La conca del Torrent de ses Fontanelles 
es troba unida a l'anterior pel seu extrem occi- 
dental, es situa al SW de l'illa. Els cursos es 
desenvolupen, majoritàriament, sobre les calcà- 
ries del Juràssic Inferior, excepte a la zona de la 
desembocadura, en la qual, el canal principal 
aprofita el contacte entre les calcàries jurássiques 
i els conglomerats del Burdigalià. La seva exten- 
sió és de 18,6 ha, compta amb un total de 4 cur- 
sos torrencials, 3 d'ells d'ordre 1 i el restant d'or- 
dre 2 s'estén al llarg d'un recorregut de 412,21 m 
i desemboca a Ses Fontanelles dins de la Cala des 
Llebeig. El desnivell total de la conca és de 240 
m i la longitud total dels cursos és de 919.82 m 
de llargària. 

La conca de Cala en Bagur és una petita 
conca de drenatge, amb una extensió de 9,7 ha, 
que es comunica amb la de ses Fontanelles per la 
seva part VV. L'únic curs de la conca es desenvo- 
lupa sobre el contacte entre les dolomies del 
Juràssic Inferior i els conglomerats del 
Burdigalià. El curs té una llargària de 323,37 m i 
el desnivell total de la conca és de 220 m. 

La conca de Cala en Cucó és la conca de 
drenatge de major superfície, amb una extensió 

Fig. 2. Representació dels dominis fluvial i estructural. 


Fig. 2. Representation of fluvial and structural domains. 


de 43,2 ha la disposició dels seus cursos és la 
més dendrificada. Té la particularitat de que està 
constituida per dues conques gairebé indepen- 
dents que s'uneixen just a la desembocadura a 
Cala Cucó. Es poden diferenciar dues parts ben 
diferenciades, la part meridional que conté la 
major part dels cursos (5 cursos) i presenten un 
fort encaixament , el més marcat és el Comellar 
des Forn de Calç. La part septentrional només 
presenta un curs que s'uneix just a la desembo- 
cadura del curs principal, la carena que indivi- 
dualitza aquest curs es caracteritza per estar molt 
poc marcada. La major part de la conca es troba 
sobre les dolomies del Juràssic Inferior, excepte 
a les rodalies del Puig del Far Vell a on els mate- 
rials que hi afloren són les calcàries. Dels 6 cur- 
sos torrencials que composen la conca 5 són 
d'ordre 1 i el canal principal d'ordre 2 té una lon- 
gitud de 932,37 m, la conca presenta un desnivell 
de 320 m, l'extensió total dels cursos torrencials 
és de 2377,67 m, essent la conca més dendrifica- 
da i amb un major desenvolupament en quant a 

extensió dels cursos torrencials que hi formen 
part. 

La conca d'es Torrent d'es Garrots és 
una conca estreta situada a la vessant oriental del 
Puig del Far Vell amb una extensió de 15,5 ha i 3 
cursos torrencials, 2 d'ells d'ordre 1 i el curs 
principal d'ordre 2 que s'estén al llarg de 69,35 
m i desemboca a la Cala de s'Art. La totalitat de 
la conca es troba sobre les calcàries del Juràssic 
Inferior. Una de les característiques més impor- 
tants d'aquesta conca és el seu desnivell, 352 m, 
que coincideix amb la major altura de l'illa, el 
Puig del Far Vell. La llargària total dels seus cur- 
sos és de 981,35 m. 

La conca des Comellar des Coll Roig té 
una extensió de 24,3 ha, a la seva part central es 
troba l'extensió de sòl de conreu més gran de tota 
l'illa conegut amb el nom d'Es Tancat. La major 
part dels materials sobre els que es troba la conca 
són les calcàries del Juràssic Inferior, a la part 
sudoccidental afloren les calcàries corresponents 
al Juràssic Mig i Superior. Té 4 cursos torrencials 


i dos d'ells baixen de la vessant septentrional del 
Puig del Far Vell, el canal principal, d'ordre 2, té 
una llargária de 376,95 m. La conca presenta un 
desnivell de 300 m i la llargária total dels seus 
cursos és de 1.234,48 m. La desembocadura del 
canal principal és a una raconada de petites 
dimensions situada a uns 300 m al sud de Cala 
Lladó. i 

La conca d'es Comellar de sa Cova, és 
una conca amb una xarxa de drenatge considera- 
ble amb 5 cursos torrencials, 4 d'ordre 1 i el res- 
tant, d'ordre 2, té una longitud de 518 m. La lon- 
gitud total dels cursos torrencials és de 1724 m. 
La seva extensió és de 35,11 ha i el desnivell és 
de 140 m. El canal principal, el Torrent de la 
Cova, desemboca a Cala Lladó devora de les 
cases. La conca es localitza sobre les calcàries (a 
la part sudoccidental) i dolomies (a la parat nor- 
doriental) del Juràssic Inferior. El darrer tram del 
curs principal es desenvolupa sobre el contacte 
d'ambdues litologies. 

La conca de Cala Lladó és una petita 
conca de drenatge amb una extensió de 7,2 ha, el 
seu únic curs té una llargària de 338,10 m i s'in- 
serta dins d'una vall, formada pels conglomerats 
i margues del Burdigalià i dolomies del Juràssic 
Inferior. Al fons de la vall es localitzen sòls con- 
reables avui en dia coberts per pins. Es tracta 
d'una vall suau sense grans vessants i carenes de 
baixa altura amb un discret desnivell no superior 
als 70 m. 

Les zones on s'observa un rebliment qua- 
ternari solen estar situades al fons de les princi- 
pals valls on hi ha hagut un procés de deposició 
de materials d'origen col.luvial i torrencial. 
Aquests dipòsits es troben a les zones que en 
temps històrics s'han emprat per als cultius de 
secà. Es tracta de les zones anomenades Es 
Tancat, al peu de la vessant septentrional del Far 
Vell, el fons de la vall d'es Torrent de sa Cova i 
de la conca de Cala Lladó així com a les rodalies 
de sa Cova de sa Gravera i del Collet de 
Tramuntana. Altres zones on apareixen petits 
redols, d'ordre decamètric, d'un rebliment molt 
parescut, és als petits canals poc marcats tal i 
com ocorre a les rodalies del Cap de Tramuntana, 
i a altres indrets amb valls més marcades com és 
el cas dels tàlvegs que conformen el canal de 
Cala Llebeig i de la conca de Ses Fontanelles. 

Domini gravitacional 

Els processos gravitacionals vénen deter- 
minats per l'elevada pendent existent a gran part 
de la vessant oriental de l'illa i per la presència 
de costes espadades. Els principals processos 
gravitacionals identificats a l'illa de sa 
Dragonera tenen lloc a les vessants més inclina- 
des i als penya-segats marins, aquests són: eslla- 
vissament de blocs i caiguda de blocs, que donen 
lloc a rossegueres (Fig. 3). 

Les esllavissades de blocs tenen lloc a les 
zones de la vessant oriental de l'illa que presen- 
ten una major pendent. Els fenòmens d'esllavis- 
sament de blocs els trobem arreu d'aquesta ves- 
sant, els més importants els trobem a les vessants 
meridional, oriental i septentrional del Puig del 
Far Vell, a les parts baixes de les vessants de la 
conca de s'Amarador i de ses Fontanelles, a les 
vessants de la conca de Cala en Bagur, a les ves- 
sants septentrional i meridional del Puig des 
Aucells i a la major part de la conca de Cala 
Cucó. La presència de processos d'esllavissa- 
ments a la meitat septentrional de l'illa és més 
escàs i es localitzen de forma puntual. L'estat de 
conservació dels murs de contenció de la carrete- 
ra PM - 120 i del camí del Far Vell, influeix 
sobre aquests tipus de processos a partir del lliu- 
rament de blocs a les zones on els murs es troben 
en un pitjor estat de conservació. 

Els fenòmens de caiguda de blocs més 
importants es manifesten als penya-segats 
marins, les acumulacions de blocs al peu d'a- 
quests solen tenir un aspecte relicte. Les caigudes 
de blocs que tenen lloc als penya-segats més 
petits, menors de 20 m, situats a la vessant orien- 
tal de l'illa, solen ocórrer als indrets on afloren 
els conglomerats de la Unitat Calcarenítica de 
Sant Elm a es Castellassets, Cala Lladó, sa 
Miranda, a la Raconada de Cala en Regau i a 
Cala en Regau. Durant la primavera de l'any 
2002 va tenir lloc un esbaldregament a la zona 
d'en Catapà, els 43 mm de precipitació durant el 
mes de març (20 mm per damunt de la mitjana de 
precipitació d'aquest mes) lligat als 494 mm plo- 
guts durant l'any 2001, poden haver estat uns 
dels detonants d'aquest moviment de masses. 

Les rossegueres són presents a les vessants 
septentrional, oriental i meridional del Puig del 
Far Vell i a la vessant septentrional del Puig des 


132 Boll. Soc. Hist. Nat. Balears, 45 (2002) 





D Cavitats i avencs P visera o “notch” 


de estlavissament de NEN Plataformes d'abrasió 


blocs 







i Caiguda de blocs v Rosseguera 





(ON Coves d'abrasió 


0 500 


1090 m > 4 
/ 


Equidistància de les corbes de nivell: 50 meties Rus 








Fig. 3. Representació dels dominis gravitacionals càrstic i marí. 1.- Avenc d'es Far; 2.- Avenc de sa Talaia: 3.- Forat 
d'es camí, 4.- Cova de sa Cantera, 5.- Balma de Cala en Bagur, 6.- Cova de s'Ase: 7.- Cova de l'Infern, 8.- Cova 
de ses Gambes, 9.- Cova d'es Moro o de sa Font, 10.- Cova de sa Gravera: 11.- Cova de Cala en Regau. 

Fig. 3. Representation of gravitational, karstic and marine domains. 1.- Avenc d'es Far: 2.- Avenc de sa Talaia: 3.- 
Forat d'es camí, 4.- Cova de sa Cantera; 5.- Balma de Cala en Bagur; 6.- Cova de s'Ase, 7.- Cova de l'Infern, 8.- 
Cova de ses Gambes, 9.- Cova d'es Moro o de sa Font; 10.- Cova de sa Gravera: 11.- Cova de Cala en Regau. 


Aucells. Presenten una morfologia allargada, 
totes elles es troben a cotes elevades i a la seva 
part més distal solen estar associades a un tàlveg 
a l'hora que els seus blocs intervenen de forma 
activa en els processos d'esllavissament de 
roques al llarg de la vessant. 


Domini càrstic 

La naturalesa calcària de l'illa permet el 
desenvolupament del modelat càrstic. Les princi- 
pals manifestacions exocàrstiques les trobem als 
indrets marcats com a camps de rascler, es 
corresponen amb zones de superficies molts 
abruptes localitzats a zones amb relleus enèrgics 
i es caracteritzen per la poca cobertura vegetal i 
edàfica (Ginés, 1998) . Els principals camps de 
rascler de sa Dragonera els trobem a les carenes 
o crestes més prominents i a les zones més ele- 


vades, és el cas de les rodalies del Fars de 
Tramuntana, i de Llebeig, Puig Es Més Alt, a la 
part superior de les vessants nordoccidental, 
occidental i meridional del Puig d'es Far Vell i a 
la carena meridional del Comellar d'es Forn de 
Calç. Les morfologies que es poden observar a 
aquests indrets són de tipus exocàrstic i de carst 
exhumat (criptolapiaz) típiques dels camps de 
rascler ubicats entre els O i els 200 m (Ginés, 
1998). D'acord amb el mapa de vegetació de sa 
Dragonera (Alomar, 1996) aquestes zones coin- 
cideixen amb la comunitat Phagnalo- 
Asplenietum petrarchae constituida per vegeta- 
ció fissurícola i a les cotes més baixes s'alterna 
amb la comunitat Anthyllido-Teucrietum majori- 
ci. Els afloraments situats a les cotes més eleva- 
des conformen a l'hora una font d'alimentació de 
blocs i còdols per als processos d'esllavissament 


degut a la condició de tenir una major exposició 
als agents externs. 

Les balmes de sa Dragonera, han estat 
identificades a partir de la definició de Ribas 
(1997) com a cavitat no gaire pregona en una 
paret de roca o vessant rocallós en la qual pene- 
tra la claror. Les balmes identificades es troben a 
la vessant sudoriental del Puig del Far Vell a les 
proximitats de les crestes de carenes amb pen- 
dents significatives i a la cara del penya-segat 
que configura tota la vessant septentrional de Pi- 
lla. Les balmes descrites responen a un desenvo- 
lupament d'una o vàries diaclasses i solen pre- 
sentar morfologies espeleogenètiques pròpies 
d'ambients endocàrstics. Actualment, la majoria 
d'elles es troben controlades pels agents externs. 

Els avencs i cavitats també es desenvolu- 
pen dins de la litologia calcària de l'illa. Ginés 
(1971) ofereix una catalogació de les cavitats 
més significatives, aquestes es caracteritzen per 
presentar un elevat desenvolupament vertical. Els 
principals avencs i cavitats localitzats a la carto- 
grafia geomorfològica (Fig. 3) són, de SW a NE, 
a partir dels treballs de Ginés (1971) i Trias et al. 
(1979): Avenc des Far (440,33, 4,380, 83 UTM), 
Avenc de sa Talaia (440,49, 4,380,80 UTM), 
Forat des Camí (440,59, 4,381,24 UTM), Cova 
de sa Cantera (441,10, 4,381,21 UTM )Balma de 
Cala en Bagur (441,607, 4,381,36 UTM), Cova 
de s'Ase (441,21, 4,381,77 UTM), Cova de l'in- 
fem (441,46, 4,381,64 UTM), la Cova de ses 
Gambes (442,35, 4,382,42 UTM), la Cova des 
Moro o de sa Font (442,38, 4,382,69 UTM), la 
Cova de sa Gravera (442,65, 4,382,47 UTM) i la 
Cova de Cala en Regau (443, 12, 4,383,38 UTM). 


Domini litoral 

Al llarg dels 11.500 m de perímetre costa- 
ner, la influència dels processos marins es fa 
patent a sa Dragonera. Les costes d'acumulació 
estan representades per les platges de còdols 
situades al fons de cales, els principals exemples 
dels quals els tenim a Cala Lladó i a Cala Cucó. 
El desenvolupament, a nivell de la mar, de plata- 
formes biogèniques o tenasses a la base dels 
penya-segats es pot observar a gran part de la 
vessant septentrional i a la base dels penya-segats 
més alts de la vessant meridional. La presència 

de dues vessants prou diferenciades també té les 
seves connotacions en el tipus de costa. La línia 
de costa de la vessant septentrional és lineal i 
espadada amb un fort condicionament per l'es- 
tructura assolint altures majors a 300 m a les 
rodalies del Far Vell i del Puig d'es Aucells, 
donant lloc a penya-segats profunds (Servera, 
2000). La costa meridional es constitueix d'espa- 
dats d'altures més moderades i costes baixes, al 
mateix temps que es presenta amb una major 
articulació. 

Les cales, des del punt de vista toponímic, 
que trobem a l'illa es localitzen a la vessant meri- 
dional: Cala Cucó, Cala en Bagur, Cala des 
Llebeig i Cala Lladó, són les que presenten unes 
dimensions més notables. La resta es poden clas- 
sificar com a raconades o calons, és el cas de sa 
Jonquereta, Cala de s'Art, Raconada de Cala en 
Regau i Cala en Regau, on la llargària de la cala 
amb prou feines arriba a superar l'amplada de la 
seva boca i per tant poder ésser identificades com 
a cales (Rosselló, 1995). A la morfogènesi de 
les cales de sa Dragonera intervenen activament 
els condicionants litològic-estructurals i fluvio- 
torrencials. Entre les cales i raconades controla- 
des pels factors litològic-estructurals destaquen 
Cala Lladó i la Raconada de Cala en Regau que 
s'han desenvolupat a l'encavalcament entre els 
conglomerats del Miocè Inferior de la Unitat cal- 
carenítica de Sant Elm, dolomies del Juràssic 
Inferior i els materials més tous corresponents a 
la Unitat Turbidítica de Banyalbufar. En aquests 
casos la component litològica-estructural és la 
que té una major importància, deixant en un 
segon pla el modelat que hagin pogut oferir els 
cursos que desemboquen dins d'aquestes cales. 
Un altre exemple de desenvolupament d'una cala 
a partir de la presència d'un encavalcament és el 
de Cala de s'Art. En aquest cas es tracta del con- 
tacte entre les dolomies i les calcàries del 
Juràssic Inferior, els tres cursos amb els que 
compta la seva conca de drenatge segurament 
hauran intervingut a la seva morfologia única- 
ment en qualitat de retocs. Cal també assenyalar 
el casos de Cala en Regau i Cala en Bagur que 
s'han format a la zona de contacte entre les dolo- 
mies del Juràssic Inferior i els conglomerats del 
Miocè Inferior. La presència d'un sòl curs fluvial 

a Cala en Bagur indica que els factors litològic- 
estructurals dominen sobre els fluviotorrencials. 
La raconada localitzada al Sud del promontori 
d'es Castellassets i el caló situat a la desemboca- 
dura del Torrent de ses Fontanelles també es 
desenvolupen sobre el contacte entre les calcáries 
del Juràssic Inferior i els conglomerats del Miocè 
Inferior. En el segon cas la influència fluvioto- 
rrencial pren un paper important a la morfogene- 
si de la cala donat que les conca de drenatge 
associada (Torrent de ses Fontanelles) a aquest 
caló adquireix unes dimensions considerables. 
Cala Cucó, retallada dins dels materials corres- 
ponents al Jurássic Inferior dolomític, té la major 
conca hidrogràfica de l'illa. El fort encaixament 
dels seus cursos está condicionat per la combina- 
ció entre l'encavalcament de la vessant sud- 
oriental del Puig del Far Vell i els processos flu- 
viotorrencials. La coincidència del traçat mean- 
driforme de la part baixa del curs principal i la 
morfologia de la cala pot delatar l'existència de 
línies de menor resistència com a testimoni de 
que el factor litològic-estructural juga un paper 
significatiu en el modelat de la cala. 

Les plataformes litorals o d'abrasió ente- 
ses com a extensions subhoritzontals per damunt 
del nivell de la mar, individualitzades de les 
terrasses costeres per un esglaó amb una altura 
compresa entre 1 i 2 m (Rodríguez-Perea i Serve- 
ra, 1993) també es manifesten a sa Dragonera 
(Fig. 3). Els exemples més significatius els tro- 
bem a la costa sud-oriental a la zona d'influència 
de l'esprai marí i que durant els episodis de tem- 
pestes passen a ésser zones de batuda de les ones. 
Els processos de meteorització per sals, dissolu- 
ció i d'alliberament o dislocació de fragments de 
roca tenen una manifestació freqüent, donant lloc 
a indrets caracteritzats per les morfologies prò- 
pies de rascler litoral i una elevada alveolitat de 
la superfície (Moses i Smith, 1994, Goudie i 
Viles, 1995, Bland i Rolls, 1998). Les platafor- 
mes d'abrasió localitzades a sa Dragonera són 
de tipus subestructural (Rodríguez-Perea i 
Servera, 1993, Trenhaile, 1987), i amb una ele- 
vada pendent. Les principals manifestacions les 
trobem als trams entre na Miranda i Cala Lladó, 
sa Jonquereta i cala Cucó, al fons de cala en 
Bagur i al fons i a la part meridional de la Cala 
des Llebeig. 


Les coves d'abrasió marines són una altra 
manifestació de la influència dels processos 
marins sobre la costa de sa Dragonera. Les coves 
d'abrasió marines les trobem al llarg de tota la 
línia de costa. El casos més significatius els tro- 
bem a la Cova de na Pòpia localitzada a la ves- 
sant septentrional, la cova del Vell Marí a l'entra- 
da del moll de Cala Lladó i la Cova dels Jueus 
localitzat a sa Miranda, la gènesi de les quals 
pareix respondre a una captura càrstic-marina. 
Cal destacar la presència de coves marines al 
peu de la vessant septentrional, formades a partir 
del diaclassament vertical que afecta a tot aquell 
tram de costa. 


Domini antròpic 

Les accions antròpiques han tingut i de fet 
tenen una influència significativa sobre la modi- 
ficació dels processos que hem esmentat ante- 
riorment. La construcció dels tres fars a partir de 
mitjans segle XIX, Far Vell (1850), de Llebeig 
(1903) i de Tramuntana (1905) varen dur asso- 
ciada la construcció del "camí del Far Vell" i de 
la carretera PM-120, llur finalitat era la de comu- 
nicar els fars amb el moll de Cala Lladó. L'estat 
de conservació del ferm i dels talussos dels 
camins pot modificar el comportament de les 
vessants ja que els lòbuls de blocs formats al peu 
dels talussos degradats poden donar lloc a eslla- 
vissaments vessant avall. L'explotació forestal és 
una altra activitat que s'ha dut a terme a sa 
Dragonera fins ben entrat el segle XX, la tala de 
pins ha estat comuna al llarg de la història, però 
va ésser especialment més intensa a partir de 
1941 quan l'adquirí D. Joan Flexas Pujol que va 
dur a terme una intensa tala de pins a fi d'amor- 
titzar la compra de l'illa (Estelrich et al., 1996). 
Amb el procés de desforestació la pèrdua de sòls 
i la inestabilitat de les vessants en surten 
reforçats. 


Conclusions 


De l'estudi geomorfològic de sa Dragone- 
ra podem extreure que els processos morfodinà- 
mics que es manifesten tenen un fort condiciona- 
ment estructural. El domini estructural és el que 


predomina i a l'hora condiciona tots els demés 
dominis morfogenètics. L'illa està organitzada a 
partir d'encavalcaments amb una direccionalitat 
SW - NE de la mateixa manera que ocorre a tota 
la regió que l'enrevolta, aquesta organització 
dóna lloc a la presència de grans pendents i grans 
penya-segats que determinaran la manifestació 
dels altres dominis. L'aspecte de "rampa" cabus- 
sant cap el SE que ofereix l'illa condiciona les 
característiques de les seves dues principals ves- 
sants alhora que les individualitza. La vessant 
septentrional es caracteritza per estar conforma- 
da per grans penya-segats i una línia de costa poc 
retallada. Els processos morfodinàmics que l'a- 
fecten és limiten als fenòmens gravitacionals i als 
processos marins a la seva base. La vessant meri- 
dional es caracteritza per presentar una costa més 
articulada i és allà on es manifesten els demés 
processos. 

El gran desnivell present a la major part de 
Pilla juntament amb les condicions climàtiques i 
la influència dels processos marins, possibilita el 
desencadenament dels processos gravitacionals 
d'esllavissament i caiguda de roques. 

Els cursos dels torrents estan fortament 
condicionats per les grans altures assolides a la 
vessant septentrional ( 352 m al Puig del Far Vell 
i 312 m al puig dels Aucells) que passen a la cota 
Om a la vessant meridional en no més de 600 m 
de longitud, el que condiciona el fort encaixa- 
ment i el baix desenvolupament longitudinal dels 
cursos principals. Les xarxes torrencials més 
importants tenen un escàs desenvolupament amb 
ordres mai superiors a 2. Aquestes estan limita- 
des pel curt recorregut dels seus cursos, per l'e- 
levada pendent i pel fort encaixament de les 
seves valls on és frequent la manifestació de pro- 
cessos d'esllavissament de blocs i la presència de 
rossegueres a la capçalera dels cursos torrencials 
de les vessants del Puig del far Vell i Puig d'es 
Aucells. 

La localització de les principals cales i 
entrats més importants està regida per la presèn- 
cia d'encavalcaments i per les zones de contacte 
entre els diferents materials. Els processos 
marins retoquen les costes de l'illa donant lloc a 
plataformes i coves d'abrasió i costes d'acumula- 
ció en forma de platges de graves i blocs al fons 
de les cales. 

Els processos de dissolució càrstica tenen 
una especial rellevància a les zones elevades de 
l'illa caracteritzades per l'absència de cobertera 
edàfica i vegetal. La pèrdua de sols degut a la 
desforestació i a l'elevada pendent dona lloc a 
l'exhumació de les morfologies de criptolapiaz. 
Els processos endocàrstics es desenvolupen 
sobre les calcàries liàsiques, i la major part de les 
cavitats i avencs tenen un marcat desenvolupa- 
ment vertical, degut a l'elevat cabussament dels 
materials, condicionats per la seva disposició 
estructural (Ginés, 1971, Fornós et al., 1996). 

La presència de l'home a sa Dragonera ha 
influit sobre alguns dels processos, els camins 
del Far Vell i sobretot de la carretera PM 120, que 
enllaça el moll de Cala Lladó amb els fars de 
Tramuntana i Llebeig , divideixen les vessants, a 
l'hora que la degradació dels seus talussos donen 
lloc a la desencadenació de nous processos d'es- 
llavissament i col-lapse. 

